สวัสดีค่ะ ตอนนี้หนูอายุ 21ปีค่ะ คือหนู .. ปวดหัวข้างเดียวและเจ็บในเบ้าตา มีอาการปวดแบบตุ๊บๆและเจ็บเบ้าตานานติดกันหลายวัน มีอาการคลื่นไส้ร่วมด้วย ปวดท้ายทอย หนูปวดหัวแบบนี้เกือบทุกวันค่ะ สัปดานึงหนูปวดอย่างน้อย5วันค่ะ เป็นแบบนี้มานานหลายปีแล้วค่ะ มันปวดค่อนข้างรุนแรง หนูซื้อยาไมเกรนตามร้านเภสัชมากินแล้วไม่หาย จ่ายตัวแรงมาให้ก็เป็นเหมือนเดิมอีก ไป รพ.ก็บอกว่าไม่เป็นอะไรให้ยาพารมากินตลอด หนูอยากทราบว่าปวดหัวแบบนี้ เป็นไรมากหรือเปล่า และจะต้องไปหาด้านไหน
สวัสดีค่ะ อาการปวดหัวตุ้บๆดังกล่าวมา อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้ ตาพร่า สู้แสงไม่ได้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งถ้าปวดรุนแรง เป็นข้างเดียว ในผู้หญิง จะนึกถึงปวดหัวไมเกรนมากที่สุดการดูแลตัวเองเบื้องต้น พักผ่อนในที่สงบเงียบ พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์ โดยเบื้องต้นอาจเป็นแพทย์ทั่วไป ถ้าพบว่าเป็นไมเกรนที่เป็นรุนแรงจริง แพทย์อาจส่งพบแพทย์เฉพาะทางด้านอายุรศาสตร์ต่อไปค่ะ